Τζίλιαν Λιν

Η Τζίλιαν Λιν (Dame Gillian Barbara Lynne, γενν. ως Pyrke ; 20 Φεβρουαρίου 1926 – 1 Ιουλίου 2018) ήταν Βρετανίδα μπαλαρίνα, χορεύτρια, χορογράφος, ηθοποιός και σκηνοθέτης της τηλεόρασης και του θεάτρου, γνωστή για τις δημοφιλείς θεατρικές χορογραφίες της σε δυο από τα καλύτερα μιούζικαλ του Μπρόντγουεϊ : το Cats και το Φάντασμα της Όπερας. Σε ηλικία 87 ετών, έγινε DBE (Dame Commander of the Order of the British Empire) στην New Year Honours List του 2014.

Βιογραφία 
Η Τζίλιαν Μπάρμπαρα Πυρκ γεννήθηκε στο Κεντ και από μικρή ηλικία ανέδειξε το ταλέντο της στον χορό, δημιουργώντας μια ομάδα με την παιδική της φίλη Beryl Grey και χορεύοντας για να ξεχάσει την τραγωδία του βίαιου θανάτου (σε αυτοκινητιστικό δυστύχημα με την πρώτη σύζυγο του Edward Turner) της μητέρας της στις 8 Ιουλίου 1939 στο Coventry, όταν η Λιν ήταν μόλις 13 ετών.

Ένας γιατρός ανακάλυψε το χάρισμα της Λιν στον χορό. Οι επιδόσεις της στο σχολείο δεν ήταν καλές και έτσι η μητέρα της την πήγε στον γιατρό ώστε να ανακαλύψει την αιτία της έλλειψης προσοχής που επιδείκνυε η νεαρή Λιν. Ο γιατρός αυτός, αφού άκουσε όσα είχε να του πει η μητέρα, ζήτησε από την Λιν να μιλήσει στην μητέρα της για ένα λεπτό ιδιατέρως. Άνοιξε το ραδιόφωνο και βγήκε από το δωμάτιο. Ενθάρρυνε την μητέρα να κοιτάξει την Λιν, η οποία χόρευε μπροστά στο ραδιόφωνο. Ο γιατρός δήλωσε ότι η Λιν ήταν χορεύτρια και ενθάρρυνε την μητέρα της να την πάει σε μια σχολή χορού.

Καριέρα στον χορό

Sadler's Wells Ballet 
Ενώ χόρευε για την εταιρεία της Molly Lake στο People's Palace, η Λιν έγινε αντιληπτή από την Ninette de Valois και μπήκε στην ομάδα του Sadler's Wells Ballet κατά την διάρκεια του Β' Παγκοσμίου Πολέμου. Με το άνοιγμα της Royal Opera House μετά το τέλος του πολέμου, η Λιν έλαβε τον πρώτο της βασικό σόλο ρόλο στο Sleeping Beauty την νύχτα των 20ών γενεθλίων της. Έγινε μια δραματική μπαλαρίνα σε αυτό που σύντομα ονομάστηκε Royal Ballet και ανέλαβε τον ρόλο της Μαύρης Βασίλισσας στο έργο Checkmate, της Βασίλισσας του οίκου Wilis στο έργο Giselle και σε ρόλους που δημιούργησαν για αυτήν ο Frederick Ashton και ο Robert Helpmann.

West End, κινηματογράφος και τηλεόραση 
Μόλις εγκατέλειψε το Sadler's Wells Ballet το 1951, εισήχθη στο London Palladium ως η πρώτη χορεύτρια του χορού και αργότερα στο West End σε ρόλους όπως της Claudine στο Can Can στο Coliseum Theatre. Εμφανίστηκε στην ταινία The Master of Ballantrae ως Mariane, στην οποία συμπρωταγωνίστησε με τον Errol Flynn, σε σκηνοθεσία του William Keighley. Εμφανίστηκε επίσης ως χορεύτρια και ως ηθοποιός στις πρώτες παραγωγές της Βρετανικής Τηλεόρασης.

Σημαντικότερα θεατρικά έργα

Σημαντικότερα κινηματογραφικά έργα

Παραπομπές

Εξωτερικοί σύνδεσμοι
 

Βρετανοί χορευτές
Βρετανοί ηθοποιοί